Pregled važnijih povijesnih političkih događaja od stvaranja hrvatske neovisnosti do danas

**1980. -** smrt Josipa Broza Tita nakon čega dolazi do gospodarske i političke krize u Jugoslaviji

**siječanj 1990.** - hrvatski i slovenski političari napuštaju 14. izvanredni kongres Saveza komunista Jugoslavije čime zapravo dolazi do raspada SKJ

**proljeće 1990.** - održani prvi višestranački izbori u Hrvatskoj na kojima je pobijedila Hrvatska demokratska zajednica (HDZ), na čelu s Franjom Tuđmanom

**13.5.1990. -** nikad održana utakmica između Dinama i Crvene zvezde, uočio koje je došlo do velikog sukoba između navijačih skupina Bad Blue Boysa i Delija. Poznati događaj s te neodigrane utakmice je nasrtaj tadašnjeg kapetana Dinama na jednog milicajca. Neki povjesničari ovu utakmicu uzimaju kao početak Domovinskog rata.

**30.5.1990.** - održana je prva sjednica višestranačkog Hrvatskog sabora, na kojem su izabrani novi predstavnici i to FranjoTuđman kao predsjednik predsjedništva SR Hrvatske te StjepanMesić kao predsjednik vlade. Ovaj datum se u današnjoj Republici Hrvatskoj obilježava kao Dan državnosti.

**kolovoz 1990.** - nakon pobjede nekomunističke stranke u Hrvatskoj, Srbi koji su tada živjeli na području Knina, su počeli dizati pobunu protiv nove vlasti i barikadirati ceste jer su uspoređivali nove vlasti sa ustašama. Događaj je poznat pod nazivom "balvan revolucija" i također se uzima kao jedan od događaja kojim je započeo Domovinski rat. Uskoro su pobunjeni Srbi, na području gdje su digli pobunu, proglasili tzv. SAO Krajinu.

**prosinac 1990. -** donesen je novi Ustav Republike Hrvatske

**proljeće 1991. -** u to vrijeme su se dogodila još dva događaja koji se uzimaju kao početak Domovinskog rata. Prvo su hrvatske policijske snage upale u zasjedu pobunjenih Srba na Plitvicama u kojoj je smrtno stradao Josip Jović (uzima se kao prva hrvatska žrtva Domovinskog rata), a oko mjesec dana kasnije je smrtno stradalo 12 hrvatskih policajaca koji su isto upali u zasjedu pobunjenh Srba u Borovu Selu, pokraj Vukovara. U ovom istom razdoblju je stvoren i Zbor narodne garde iz kojeg se kasnije razvila Hrvatska vojska.

**svibanj 1991.** - na referendumu na kojem se odlučivalo o izlasku Hrvatske iz Jugoslavije velika većina hrvatskih građana se odlučila za samostalnost Hrvatske.

**25.6.1991. -** Hrvatski sabor donosi Odluku o uspostavi suverene i samostalne Republike Hrvatske. Iako je ova odluka odgođena na tri mjesecea ovaj datum se danas u Republici Hrvatskoj obilježava kao Dan neovisnosti.

**8.10.1991. -** odgođena Odluka o uspostavi suverene i samostalne Republike Hrvatske stupa na snagu. Ovaj datum se danas u Republici Hrvatskoj obilježava kao Dan Hrvatskog sabora.

**jesen 1991. -** nakon tri mjeseca opsade i uspješnog branjenja 18.11.1991. godine je konačno pao Vukovar - grad heroj i grad koji je podnio najveću žrtvu u Domovinskom ratu. Iako su u Domovinskom ratu stradali i brojni drugi gradovi, važnost Vukovara je to što je "kupio" dovoljno vremena za organizaciju obrane ostatka Hrvatske i što je demoralizirao srpske vojnike. Isti dan kad je pao Vukovar došlo je i do pokolja oko osmadeset hrvatskih civila i branitelja u mjestu Škabrnja, nedaleko Zadra. Zato se 18.11. u Republici Hrvatskoj obilježava kao Dan sjećanja na žrtve Domovinskog rata i Dan sjećanja na žrtvu Vukovara i Škabrnje. Nekoliko dana nakon pada Vukovara srpska vojska je iz vukovarske bolnice odvela sve preživjele ranjenike, branitelje i djelatnike na obližnju farmu Ovčaru i tamo ih pogubila. U tom pokolju je stradalo oko 250 ljudi što spada u najveće ratne zločine u Europi nakon Drugog svjetskog rata.

**22.5.1992. -** Hrvatska postaje punopravna članica Ujedinjenih naroda (UN) čime je njezina državnost, samostalnost i suverenost međunarodno priznata.

**siječanj 1993. -** iako su hravatski vojnici i prije poduzimali vojne operacije, u siječnju 1993. godine je pokrenuta prva velika vojna operacija koja se naziva Operacija "Gusar" (ili popularno Operacija "Maslenica"), a njome je oslobođeno zaleđe Zadra čime je spriječena ideja srpskih snaga o odvajanju Dalmacije od ostatka Hrvatske.

**1.5.1995.** - pokrenuta je velika vojno-redarstvena akcija "Bljesak" kojom je u svega 32 sata oslobođena cijela zapadna Slavonija.

**kolovoz 1995. -** pokrenuta je velika vojno-redarstvena akcija "Oluja" kojem je oslobođeno područje Like, Banovine i grada Knina (središta srpske pobune). Datum ulaska hrvatskih snaga u Knin (5.8.) se danas u Republici Hrvatskoj obilježava kao Dan pobjede i domovinske zahvalnosti.

**studeni 1995. -** hrvatski predsjednik Franjo Tuđman, srpski predsjednik Slobodan Milošević i bosanskohercegovački predsjednik Alija Izetbegović su u američkom gradu Daytonu potpisali primirje (Daytonski sporazum) čime je završio Domovinski rat. Dio tog sporazuma je i Erdutski sporazum kojim je dogovoreno da će sav hrvatski teritorij, koji je i dalje bio pod srpskim snagama, biti mirnim putem vraćen Hrvatskoj. Radi se o istočnoj Slavoniji, Baranji i hrvatskom dijelu Srijema koji su vraćeni Hrvatskoj tijekom 1997. i 1998. godine.

**10.12.1999. -** smrt prvog hrvatskog predsjednika Franje Tuđmana. Nakon njega su tu dužnost još obnašali Stjepan Mesić, Ivo Josipović, Kolinda Grabar-Kitarović te sadašnji predsjednik Zoran Milanović.

**2001. -** Međunarodni sud za ratne zločine počinjene na području bivše Jugoslavije sa sjedištem u nizozemskom gradu Den Haagu (Haški sud) je podigao optužnicu protiv hrvatskog generala Ante Gotovine za ratne zločine i zločine protiv čovječnosti za vrijeme "Oluje". Ante Gotovina je nekoliko godina bio u bijegu, ali je ipak uhićen, no 2012. godine je oslobođen svih optužbi.

**2009. -** Hrvatska ulazi u Sjeveroatlantski savez (NATO pakt)

**1.7.2013. -** Hrvatska ulazi u Europsku uniju (EU)

**2020.** - Hrvatska predsjeda Vijećem EU

**2020./2021. -** Hrvatska i svijet su zahvaćeni pandemijom korona virusa. Iako ova pandemija ne spada u političke događaje ima jako veliki utjecaj na hrvatsku i svjetsku politiku.

Istražili i pripremili učenici 8.a razreda: Sara Adamčuk, Natalija Fanjek, Teodora Filipović, Jan Grozaj, Sara Markešić, Iva Pasinek, Antonio Pečenko, Veronika Perić i Leon Zdelar